
Për MIRATIMIN E FONDIT TË SHPENZIMEVE, PËR VITIN 2007, TË ENTIT RREGULLATOR TË SEKTORIT TË FURNIZIMIT ME UJË DHE TË LARGIMIT DHE PËRPUNIMIT TË UJËRAVE TË NDOTURA
 
Në mbështetje të nenit 100 të Kushtetutës dhe të pikës 1 të nenit 11 të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura”, me propozimin e Ministrit të Financave, Këshilli i Ministrave
 
VENDOSI:
 
1. Miratimin e fondit të shpenzimeve, për vitin 2007, për Entit Rregullator të Sektorit të Furnizimit me Ujë dhe të Largimit e Përpunimit të Ujërave të Ndotura, për shumën 20690000 (njëzet milionë e gjashtëqind e nëntëdhjetë mijë) lekësh, sipas pasqyrës nr.1, që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura për zbatimin e këtij vendimi.
Ky vendim hyn në fuqi menjëherë.
 
 Kryeministri 
Sali Berisha


Enti Rregullator i Ujit

Pasqyra nr.1

Projektplani i shpenzimeve për vitin 2007

	Nr.
	Emërtimi i shpenzimeve
	Në 000/lekë

	1
	Shpenzime për paga
	12 023

	2
	Sigurime shoqërore
	2 602

	3
	Shërbime e furnitura
	5 065

	4
	Investime
	1000

	
	Totali
	20 690



